The Fields of Athenry

The Fields of Athenry (euskaraz: Athenryko zelaiak) Irlandako folk balada da, 1970eko hamarkadan Pete St. John irlandar musikariak ondu zuena. Galwayko konderriko Athenry udalerrian jatorria duen Michael izeneko gizon baten historia kontatzen du abestiak; Irlandako Gosete Handian (1845-1950) familia elikatzeko jana lapurtzeagatik Australiako Botany Bay badiara erbesteratua izatera zigortua izan zen Michael.

Mixel Etxeberrik euskarazko bertsio bat sortu zuen.

Hitzak

Historia 
Pete St John musikari irlandarrak idatzi zuen 1979an. 1996an salatu zen 1880ko hamarkadan argitaratutako liburuxka batek antzeko hitzak zituela; hala ere, John Moulden folklorista eta ikerlariak ez zuen inolako oinarririk aurkitu salaketa horretarako, eta hitzak eta musika ere Pete St. Johnek idatzi dituela adierazi zuen.

1979an, Danny Doyle-k grabatu zuen, eta Irlandako Singles Chart zerrendako hamar onenen artean kokatu zen. [2] Abestia 1982an berriro grabatu zuen Barleycorn-en, Irlandako entzunenen artean zazpigarrena izatera iritsi zen. Harrezkero beste bi bertsio iritsi dira Irlandako hamar onenenetara: Cox Crew-ek 1999an bostgarren postua lortu zuen, Dance to Tipperary-k, berriz, 2001ean sei.

Letrak dio kondenatuaren delitua "Trevelyanen artoa lapurtzea" zela; hura Charles Edward Trevelyan zen, britainiar goi karguko funtzionarioa zena, Irlandako agintaritzak Dublineko gazteluan zuen administratzailea, XIX. mendeko erdialdean Irlandan egon zen gosete ikaragarrian artoaren prezioa kontrolatzen aritu zen agintaria.

Erreferentziak

Kanpo estekak 
 The Dubliners taldearen The Fields of Athenry abestiaren bertsioa entzungai 
 Paddy Really abeslariaren taldearen The Fields of Athenry abestiaren bertsioa entzungai 
 Brian Kennedy abeslariaren taldearen The Fields of Athenry abestiaren bertsioa entzungai 
 Athenryko zelaiak. Baionan kantuz. Youtube

Irlandako abestiak
The Dubliners taldearen abestiak
Dropkick Murphys taldearen abestiak
Celtic FCren abestiak